**NÁRODNÁ RADA SLOVENSKEJ REPUBLIKY**

VII. volebné obdobie

**Návrh**

**Zákon**

**z ......... 2018,**

**ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení zákona č. 353/2005 Z. z., zákona č. 520/2005 Z. z., zákona č. 198/2007 Z. z., zákona č. 209/2007 Z. z., zákona č. 270/2008 Z. z., zákona č. 552/2008 Z. z., zákona č. 477/2008 Z. z., zákona č. 276/2009 Z. z., zákona č. 492/2009 Z. z., zákona č. 224/2010 Z. z., zákona č. 130/2011 Z. z., zákona č. 348/2011 Z. z., zákona č. 305/2013 Z. z., zákona č. 371/2014 Z. z., zákona č. 87/2015 Z. z., zákona č. 117/2015 Z. z., zákona č. 390/2015 Z. z., zákona č. 437/2015 Z. z., zákona č. 282/2015 Z. z., Z. z., zákona č. 389/2015 Z. z., zákona č. 91/2016 Z. z., zákona č. 125/2016 Z. z., zákona č. 291/2016 Z. z., zákona č. 315/2016 Z. z., zákona č. 377/2016 Z. z., zákona č. 264/2017 Z. z. a zákona č. 279/2017 Z. z. sa mení a dopĺňa takto:

1. § 166k vrátane nadpisu znie:

„**§ 166k**

**Povinné zastúpenie dlžníka**

(1) Pri podaní návrhu na vyhlásenie konkurzu alebo návrhu na určenie splátkového kalendára, až do ustanovenia správcu, musí byť dlžník zastúpený.

(2) Oprávnenie zastupovať dlžníka pri podaní návrhu podľa ods. 1 má Centrum právnej pomoci, advokát, správca alebo exekútor.

(3) Advokátovi, správcovi alebo exekútorovi patrí za zastupovanie dlžníka paušálna odmena vo výške 160,00 eur. Odmenu uhrádza v konaní o oddlžení dlžník.“.

2. V § 167 sa za odsek 2 vkladá odsek 3, ktorý znie:

„(3) Návrh na vyhlásenie konkurzu podľa tejto časti zákona je

1. Centrum právnej pomoci povinné doručiť súdu spolu s prílohami najneskôr do 15 dní odo dňa nadobudnutia právoplatnosti rozhodnutia o priznaní nároku na právnu pomoc v konaní o oddlžení podľa osobitného zákona
2. Advokát, správca alebo exekútor povinný doručiť súdu spolu s prílohami najneskôr do 15 dní odo dňa prevzatia zastupovania.“.

3. Za § 206i sa vkladá § 206j, ktorý vrátane nadpisu znie:

„**206j**

**Prechodné ustanovenia k úpravám účinným od 1. októbra 2018**

Konania začaté pred 1. októbrom 2018 sa dokončia podľa právnych predpisov účinných do 30. septembra 2018.“.

**Čl. II**

Tento zákon nadobúda účinnosť 1. októbra 2018.